kardosdrur/scandi-wiki huggingface dataset:
Ebrahim Raisi

Ebrahim Raisi (født 14. december 1960 i Mashhad, Iran) er en iransk dommer (Irans øverste), der er valgt til posten som Irans præsident ved valget 18. juni 2021. Han er en del af landets ultrakonservative religiøse elite. Han blev taget i ed i august 2021, hvor han afløste den siddende præsident Hassan Rouhani.

Han blev valgt med 61,95% af de afgivne stemmer i et valg, der havde en valgdeltagelse på 48,8%, hvilket er det laveste i mere end 40 år. Ved valget deltog to andre kandidater, efter at tre andre kandidater sprang fra inden valgdagen.

Ifølge Amnesty International bør Raisi efterforskes for forbrydelser mod menneskeheden, da han som viceanklager i Teheran stod bag henrettelser af tusindvis af politiske fanger i 1980'erne. Dette afviser Raisi dog selv.

Referencer 

Præsidenter fra Iran
Dommere fra Iran
Den eneste ene (flertydig)

Den eneste ene kan hentyde til flere artikler:

 Den eneste ene – Susanne Biers film fra 1999.
 Den Eneste Ene (musical) – en musical baseret på filmen af samme navn.
 Den eneste ene 2 – en kortfilm instrueret af Morten Boesdal Halvorsen.
Line Kirsten Nikolajsen

Line Kirsten Nikolajsen, er en dansk radio/podcast vært på Danmarks Radio. Hun startede som praktikant på DR i 2016, og har siden sendt flere radioprogrammer bl.a Go´ morgen P3, Line Kirsten Giftekniv og Tabu. 

Hun blev  i 2021 vært for det 49 år gamle podcast-program, Tværs. Hendes mest kendte podcast er en fra 2020, som omhandler hendes lillesøster, der døde af kræft, da Line Kirsten blot var 6 år gammel.

Tabu 
Tabu er et radioprogram på P3, som taler om svære emner og tabuer. I 2019 startede Tabu med Line Kirsten og Kathrine Abrahamsen, som værter. Men i 2020 overgik Kathrine Abrahamsen til et nyt radioprogram, og Adnan Al-adhami blev den nye vært, sammen med Line Kirsten. Tabu er et program, som prøver at tale om de svære ting i livet og bryde tabuer. Men udover de dybe emner er Tabu også et program med sjov og humør mellem snakkene. I december 2021 sendte tabu deres sidste program efter 3 år, som radioprogram på P3.

Line Kirstens opvækst 
Line Kirsten er vokset op i Fredericia med sin mor, far og lillebror Magnus. Line Kirsten drømte, da hun var barn og ung, om at blive skuespiller, når hun blev voksen, men hun fattede interesse for kommunikation og podcasts og blev uddannet i film- og medievidenskab på Københavns Universitet. Da Line var ca. 24 år blev hun praktikant på DR og hun har arbejdet der lige siden.

Referencer

Eksterne henvisninger 

Radioværter fra Danmark
Ansatte i DR
Personer fra Fredericia
Nury Halmammedov

Nury Halmammedovich Halmammedov (født 20. juni 1938 i Daýna, Kara-Kalinsk distriktet, Turkmenske SSR, død 4. august 1983 i Asjkhabad, Turkmenistan) var en turkmensk komponist og pianist.

Halmammedov studerede komposition og klaver på Moskva musikkonservatorium (1958-1963). Han skrev en symfoni, orkesterværker, kammermusik, opera, klaverstykker, korværker, sange, filmmusik etc. Han hørte til de ledende komponister fra Turkmenistan. Halmammedov modtog flere priser, såsom Turkmenistans statspris "Makhtumkuli" (1983) og "Folkets kunstner (1991).

Udvalgte værker 

 Symfoni nr. 1 (1977) - for orkester
 "Turkmenien suite" (1963) (Symfonisk portræt) - for orkester
 "Persiske motiver" (1969-1971) - for orkester
 Görogly (1974) - opera
 Sonate (1963) for violin og klaver
 "Turkmensk polyfon suite" (1963) - for klaver

Eksterne henvisninger 
 om Nury Halmammedov

Komponister fra Rusland
Komponister fra Sovjetunionen
Komponister fra Turkmenistan
Dangatar Khydyrov

Dangatar Khydyrov (opr. Dangatar Bayramovich) (født  25. december 1953 i , Turkmenistan) er en turkmensk komponist og pianist.

Khydyrov studerede harmonika og komposition som ung på Geoktepe Musikskole. Han kom senere ind på Det Statslige Turkmenske  Musikkonservatorium, hvor komposition blev hans hovedbeskæftigelse, og studerede videre på Leningrads Statslige Musikkonservatorium, hos bla. Sergej Slonimskij. Khydyrov har skrevet en symfoni, orkesterværker, kammermusik, sange, scenemusik, filmmusik etc. Han var inspireret af klassisk europæisk musik, samt turkmensk folklore.

Udvalgte værker 

 Symfoni nr. 1 (1980) - for orkester
 "2 Stykker" (1976) - for orkester
 Suite (1975) - for fløjte og klaver
 "Variationer" (1975) - for strygekvartet
 "Ruinerne fra den gamle Moske" (1975) 
 Strygekvartet (1976)

Eksterne henvisninger
  om Dangatar Khydyrov 

Komponister fra Rusland
Komponister fra Turkmenistan
Elitedivisionen 2021-22

Elitedivisionen eller Gjensidige Kvindeligaen 2021-22 var den 50. sæson af kvindernes topliga i fodbold i Danmark. HB Køge var forsvarende mestre, efter at have vundet ligaen for første gang i den forgangne sæson. Det er alle de samme deltagende hold, fra sidste sæson.

Gjensidige Forsikring har siden juli 2019, været ligaens hoved- og navnesponsor.

Sportskanalen Sport Live, forlængede i juli 2020, deres Tv-aftale til og med slutningen af sæsonen. Kanalen vil hver uge vise mindst én topkamp. Derudover viser den gratis streamingtjeneste Mycujoo, alle de resterende kampe i både ligaen og pokalturneringen.

HB Køge genvandt mesterskabet for anden gang klubbens historie, efter at være gået ubesejret igennem både grundspil og slutspil.

Struktur 
Elitedivisionen består af 8 hold. De møder hinanden to gange, i grundspillet, hvilket giver 14 kampe til alle hold i grundspillet. Grundspillet bliver spillet om efteråret. De seks øverste hold går efter grundspillet videre til mesterskabsrunden, hvor holdene tager pointene med over. Her mødes alle hold på både ude- og hjemmebane, hvorefter holdet med flest point kåres som mester. Vinderen og andenpladsen kvalificerer sig til UEFA Champions League ottendedelsfinaler. Der er ingen gældende kvalifikation til europæiske turneringer, for de resterende 4 hold. Mesterskabsrunden bliver spillet i foråret.

De to nederste hold skal spille et nedrykningsspil eller også kaldet kvalifikationsrunde. I kvalifikationsrunden møder de to hold, de to øverste placerende hold fra Pulje 1/Øst og Pulje 2/Vest, fra 1. division. Således udgør de en pulje af seks hold, hvorfra de to hold øverste placerede hold kvalificerer sig til ligaen, sæsonen efter. De resterende fire hold, der ikke kvalificerede sig i kvalifikationsrunden, skal optræde i 1. division, i den efterfølgende sæson. 

Kvalifikationsrunden foregår i foråret, efter at både ligaens grundspil og de to puljer i 1. division, er færdigspillet i efteråret.

Hold

Personale og sponsorer

Trænerudskiftninger

Udenlandske spillere

Sæson

Indledende runde 
Holdene spiller mod hinanden to gange. Top seks går videre til mesterskabsrunden.

Kvalifikationsrækken

Slutspil

Statistik

Topscorere

Grundspillet 
.

Samlet 
.

Månedens spiller

Referencer

Eksterne henvisninger 

Elitedivisionen (fodbold)
Fodboldsæson 2021-22
Sport i Danmark i 2022
Aleksandr Kljutjarjov

Aleksandr Kljutjarjov ( , født den 19. februar 1906 i Kasan i Det Russiske Kejserrige, død den 30. marts 1972 samme sted) var en tartarsk russisk komponist og dirigent.

Kljutjarjov studerede komposition på Musikkonservatoriet i Moskva (1932-1934) hos bla. Reinhold Gliere. Han skrev en symfoni, orkesterværker, kammermusik, opera, balletmusik, sange, scenemusik etc. Han var nok mest kendt for sine orkesterkompositioner, som feks. hans "Volga Symfoni" (1954), som blev et ikonisk værk for tartarbefolkningen. Kljutjarjov var dirigent for det Tartarske Statsfilharmoniske Orkester (1940-1953). Han havde flere ledende positioner, bla. hos kulturafdelingen på tartarsk radio.

Udvalgt værk 
 Volga Symfoni (1954) - for stort orkester

Eksterne henvisninger 
 om Aleksandr Kljutjarjov

Komponister fra Rusland
Dirigenter fra Rusland
Personer fra Kasan
Tolib Sjahidij

Tolib Sjahidij (  ,   ; født 13. marts 1946 i Dusjanbe, Tadsjikistan, Rusland) er en tadsjikisk/russisk komponist.

Sjahidij studerede komposition på Moskva musikkonservatorium hos Aram Khachaturian. Han har skrevet 6 symfonier, orkesterværker, kammermusik, operaer, balletmusik, instrumentalværker for mange instrumenter etc. Sjahidij hører til de ledende komponister fra Tadsjikistan, og er blevet spillet og indspillet af mange symfoniorkestre i hele Verden. Han er mest kendt for sine symfonier og orkesterværker.

Udvalgte værker 

 Symfoni nr. 1 "Idona" (1975) - for orkester
 Symfoni nr. 2 "Tajiks" (1978) - for orkester
 Symfoni nr. 3 "Abu Ali Ibn Sino" (1983) - for orkester
 Symfoni nr. 4 "Autoriteter" (1984) - for orkester
 Symfoni nr. 5 "Elegy til minde om Zijodullo Sjahidij" (1985) - for strygeorkester, harper og litografier
 Kammersymfoni "Hjul" (1985) - for strygeorkester og to klaverer

Eksterne henvisninger 
 om Tolib Shakhidi

Komponister fra Rusland
Komponister fra Tadsjikistan
Personer fra Dusjanbe
Ernst 1. af Sachsen-Gotha-Altenburg

Ernst 1. af Sachsen-Gotha-Altenburg, også kaldet Ernst den Fromme (født 25. december 1601 i Altenburg, død 26. marts 1675 i Gotha) var hertug af Sachsen-Gotha fra 1640. Da en betydelig del af hertugdømmet Sachsen-Altenburg tilfaldt ham, grundlagde han huset Sachsen-Gotha-Altenburg i 1672.

Han var søn af hertug Johan 3. af Sachsen-Weimar. Efter hans død blev Sachsen-Gotha først regereret i fællesskab af hans syv sønner, før hertugdømmet blev delt op som følge af arveaftalen af 24. februar 1680.

Se også 
Ernestinske hertugdømmer
Huset Wettin

Referencer

Eksterne links 

Ernestinske linje af Huset Wettin
Hertuger af Sachsen-Gotha
Tyskere i 1600-tallet
Johan 3. af Sachsen-Weimar

Johan 3. af Sachsen-Weimar (født 22. maj 1570 i Weimar, død 31. oktober 1605 i Weimar) var hertug af Sachsen-Weimar fra 1602 til 1605.

Se også 
Ernestinske hertugdømmer
Huset Wettin

Referencer

Eksterne links 

Ernestinske linje af Huset Wettin
Hertuger af Sachsen-Weimar
Tyskere i 1600-tallet
Johan Vilhelm af Sachsen-Weimar

Johan Vilhelm af Sachsen-Weimar (født 11. marts 1530 i Torgau, død 2. marts 1573 i Weimar) var hertug af Sachsen-Weimar fra 1572 til 1573. Han var den anden søn af Kurfyrste Johan Frederik 1. af Sachsen, og overtog hertugdømmet Sachsen-Weimar ved arvedelingen efter faderens død.

Se også 
Ernestinske hertugdømmer
Huset Wettin

Referencer

Eksterne links 

Ernestinske linje af Huset Wettin
Hertuger af Sachsen-Weimar
Tyskere i 1500-tallet
Maria Uhre Nielsen

Maria Uhre Nielsen (født 5. oktober 1999) er en kvindelig dansk fodboldspiller, der spiller midtbane for HB Køge i Gjensidige Kvindeligaen.

Karriere

HB Køge 
Hun har siden sommeren 2020, været på professionel kontrakt i HB Køge og ført anførerbindet i klubben. Hun har været med til at sikre samtlige oprykninger i klubben gennem årene, hvilket også kulminerede med oprykning til Elitedivisionen, i sommeren 2020. I juni 2021 blev klubben, højest overraskende, danske mestre og bryd samtidig en 19 årig lang stime i kvindeligaen. Uhre bliver samtidig den første anfører i klubbens forholdsvis nye historie, til repræsentere klubben i UEFA Women's Champions League.

I sæsonen 2020-21, scorede Uhre i alt 2 gange og spillede 23 ligakampe.

Referencer

Eksterne henvisninger 

Kvindelige fodboldspillere fra Danmark
Fodboldspillere fra HB Køge (kvinder)
Fodboldspillere fra Brøndby IF (kvinder)
Johan Frederik 2. af Sachsen

Hertug Johan Frederik 2. af Sachsen (8. januar 1529, Torgau – 9. maj 1595, Steyr) var en tysk fyrste fra den ernestinske linje af Huset Wettin. Han førte titel af hertug af Sachsen. 

Johan Frederik var den ældste søn af den sachsiske kurfyrste Johan Frederik 1. af Sachsen (1503–1554) i hans ægteskab med Sibylle (1512–1554), datter af hertug Johan 3. af Jülich-Kleve-Berg.

Referencer

Eksterne henvisninger 

Ernestinske linje af Huset Wettin
Hertuger af Sachsen
Stephanie Ribeiro

Stephanie Mariana Ribeiro (født 10. juni 1994) er en kvindelig amerikansk fodboldspiller, der spiller angriber for HB Køge i Gjensidige Kvindeligaen.

Karriere 
Hun har tidligere spillet ungdomsfodbold på University of Connecticut i en årrække, samt spillet uofficielle kampe for storholdet Seattle Reign FC, sammen med flere verdensstjerner som Megan Rapinoe, Jess Fishlock, Jodie Taylor og danske Theresa Eslund. Derudover har hun spillet i norske Avaldsnes IL og IK Grand Bodø. Senest havde hun også stor succes i den islandske klub Þróttur Reykjavík.

HB Køge 
I januar 2021, skiftede hun til de storsatsende oprykkere fra HB Køge, på en 16 måneder lang kontrakt. Med klubben vandt hun også det danske mesterskab i 2021, for første gang i klubbens historie. Hun var igennem den halve sæson en vigtig og bærende profil for klubben, hvilket resulterede i 7 mål i 15 kampe.

Direktør for HB Køge Per Rud, udtalte følgende om tilføjelsen af Ribeiro til klubben: “I Stephanie får vi en træfsikker angriber, der har stor erfaring fra både Norge og Island, hvor hun har været garant for at score en masse mål og samtidig være en del af det opbyggende spil, hvor hun spiller en afgørende rolle med en teknisk snilde. Udover at passe ind som spiller, kommer hun med nogle af de værdier, vi gerne vil have hos vores spillere. Hun går ydmygt til opgaven, men lægger samtidig ikke skjul på sine ambitioner om sammen med holdet at nå det højeste niveau muligt”

Ribeiro og klubben blev enige om at stoppe samarbejdet i juli 2021.

Meritter 
Elitedivisionen
Guld: 2020

Referencer

Eksterne henvisninger 
  

Kvindelige fodboldspillere fra USA
Fodboldspillere fra HB Køge (kvinder)
Kvindelige fodboldspillere i Elitedivisionen fra USA
Frozen Strait

Frozen Strait er en vandvej i det canadiske territoriet  Nunavut lige nord for Hudsonbugten mellem Melvillehalvøen mod nord og Southampton Island mod syd. Strædet forbinder Repulse Bay mod vest med Foxe Basin mod øst. Strædet er 80 kilometer langt og mellem 19 og 32 km bredt.

I 1615 blev Robert Bylot blokeret af is i den østlige ende. I 1742 nåede Christopher Middleton vestenden. Han sejlede nordpå gennem Roes Welcome Sound til Repulse Bay. Da han så strædet isfyldt i august, syntes det tydeligt, at der ikke var nogen passage, så han gav navnene Frozen Strait og Repulse Bay. I 1821 passerede William Edward Parry sundet uden problemer. Grønlandshvaler ser ud til at vandre om foråret gennem Roes Welcome Sound, men muligheden for migration gennem Frozen Strait kan ikke udelukkes.

Kilder og henvisninger 
 
Canadas geografi
Nunavut
Lauren Sajewich

Lauren Sajewich (født 13. oktober 1994) er en kvindelig amerikansk fodboldspiller, der spiller midtbane for HB Køge i Gjensidige Kvindeligaen.

Karriere

Texas Christian University 
Hendes ungdomskarriere startede på Texas Christian University (TCU), med hvem hun havde stor succes med som en stor profil på midtbanen. I 2017, blev hun tilknyttet trænerteamet på TCU, som Director of Soccer Operations. Året forinden var hun rykket på på universitetets seniorhold.

HB Køge 
I foråret 2020, skiftede Sajewich til danske 1. divisionsklub HB Køge, med hvem hun sikrede sig oprykning til landets bedste kvindefodboldrække Elitedivisionen. Hun forlængede i august 2020, sin kontrakt med klubben, med yderligere to sæsoner.

Sportschef i HB Køge, Jonas Nielsen, udtalte følgende om Sajewich's rolle på holdet i forbindelse med kontraktforlængelsen: Med sin utrolige forståelse for spillet, giver hun tryghed og frihed til vores offensive spillere. Hun er altid i bevægelse og placerer sig korrekt, så hvis offensiven mister bolden, er de ikke i tvivl om, at Lauren er der til at rydde op efter dem. Samtidig er hun blændende på bolden og laver utroligt få fejl. Udenfor banen er hun meget vellidt og vi er stolte over, at hun har skrevet under på en toårig forlængelse”

Hun blev dog i vinterpausen 2020, ramt af en fodskade, hvilket holdte hende ude i flere måneder. HUn var dog klar til comeback igen i marts 2021. Hun var første gang til at finde Peer Lisdorfs startsopstilling i april samme år.

Med klubben vandt hun også det danske mesterskab i 2021, for første gang i klubbens historie. Samtidig kvalificerede holdet sig også til klubbens førte UEFA Women's Champions League, den kommende sæson.

Meritter 
Elitedivisionen
Guld: 2021

Referencer

Eksterne henvisninger 
  

Kvindelige fodboldspillere fra USA
Fodboldspillere fra HB Køge (kvinder)
Kvindelige fodboldspillere i Elitedivisionen fra USA
Lindånæs

Lindånæs (dansk) eller Lindaunis (tysk) er en landsby beliggende på en halvø (Store Næs) mellem Lindå Nor og Slien i det sydøstlige Angel i Sydslesvig. Administrativt hører Lindånæs under Borne Kommune i Kreis Slesvig-Flensborg i den nordtyske delstat Slesvig-Holsten. I kirkelig henseende hører landsbyen til Borne Sogn. Sognet lå i Slis Herred (Gottorp Amt, Sønderjylland), da området tilhørte Danmark.

Stedet har fået sit navn efter vandløbet Lindå og det nærliggende Lindå gods. Stednavnet er første gang nævnt 1641. Noret kaldes tilsvarende for Lindå Nor (Lindauer Noor). Ved Lindånæs er en af de fire overgangsmuligheder over Slien. Den nuværende kombinerede vej- og jernbaneklapbro er for tiden ved at blive erstattet med en ny. I den forbindelse vil den 1987 nedlagte station ved banestrækningen Flensborg-Egernførde-Kiel blive genoprettet. Nabobyer er Ketelsby i nordøst samt Guggelsby, Siseby og Stubbe på Sliens modsatte bred. Halvøen Lindånæs afsluttes mod øst ved den lille Nørrehage (Norderhaken), som modsvarer Sønderhage (Süderhacken) ved halvøen Karnør / Guggelsby på Sliens modsatte bred. Lidt nord for noret ligger skovområdet Hegnholt.

Noter 

Angel
Slien
Politiske partier i Indien

Dette er en liste over politiske partier i Indien.

Indien har et flerpartisystem hvor partierne er opdelt i nationale, delstats og distrikt partier.

'Anerkendte partier' er et begreb som bruges om nationale og delstatspartier. For at blive et anerkendt parti skal man opfylde nogle kriterier. Der er flere fordele ved at være et anerkendt parti, som for eksempel har partiet et fast valgsymbol og gratis reklame på statseget TV og radio.

Ved parlaments valget i 2019 var der 2698 registreret partier, hvorfra at 8 var nationalepartier, 52 delstatspartier og 2638 ikke-anerkendte distrikt partier.

Denne liste vil kun inkludere anerkendte partier, i det at der er flere tusinde distrikt partier, og langt størstedelen af dem er total irrelevante i national politik.

Nationale partier

Delstatspartier
Oscaruddelingen 1982

Oscaruddelingen 1982 var den 54. oscaruddeling, hvor de bedste film fra 1981 blev hædret af Academy of Motion Picture Arts and Sciences. Uddelingen blev afholdt 29. marts 1982 i Dorothy Chandler Pavilion i Los Angeles, Californien, USA. Værten var komikeren og talkshow-værten Johnny Carson for fjerde år i stræk.

Vindere og nominerede 
Vindere står øverst, er skrevet i fed.

Honorary Academy Award 
 Barbara Stanwyck

Jean Hersholt Humanitarian Award 
 Danny Kaye

Irving G. Thalberg Memorial Award 
 Albert R. Broccoli

Gordon E. Sawyer Award 
 Joseph B. Walker

Special Achievement Academy Award 
 Ben Burtt and Richard L. Anderson for Jagten på den forsvundne skat for lydeffektsredigering.

Referencer 

1982
Kultur i 1982
Vardousia

Vardousia () er et bjerg i det nordvestlige Fokis og det sydvestlige Phthiotis, Grækenland . Dens højeste top, Korakas ( ; også kendt som Korax ) når op i en højde af 2.495 meter over havets overflade, hvilket gør det til den næsthøjeste top i Centralgrækenland efter Giona . Det er en sydlig forlængelse af Pindus-bjergene. Det er opdelt i tre hoveddele: Nordlige Vardousia, hvis højeste top er Sinani på 2.059 moh., den meget stejle vestlige Vardousia, hvis højeste top er Soufles på 2.300 moh. og Sydlige Vardousia, med den højeste toppen af Korakas. Hele bjergkæden er ca. 25. km fra nord til syd.

Vardousia afvandes til bifloder til floderne Spercheios mod nord, Mornos mod øst og syd og Evinos mod vest. Panaitoliko-bjergene ligger mod vest, Tymfristos mod nordvest, Oeta mod øst og Giona mod sydøst.

Kommunen Vardousia, opkaldt efter bjerget, dækker den vestlige del af bjerget og inkluderer landsbyerne Artotina og Dichori. Kommunen Lidoriki dækker den sydlige del og omfatter landsbyerne Dafnos, Diakopi, Kallio og Koniakos. Landsbyen Athanasios Diakos ligger i øst og Anatoli og Dafni i nord.

Referencer 

 Græsk bjergflora 

Bjerge i Grækenland
Oscaruddelingen 1983

Oscaruddelingen 1983 var den 55. oscaruddeling, hvor de bedste film fra 1982 blev hædret af Academy of Motion Picture Arts and Sciences. Uddelingen blev afholdt 11. april 1983 i Dorothy Chandler Pavilion i Los Angeles, Californien, USA. Værterne var Liza Minnelli, Dudley Moore, Richard Pryor, og Walter Matthau.

Vindere og nominerede 
Vindere står øverst, er skrevet i fed.

Honorary Academy Award 
 Mickey Rooney

Jean Hersholt Humanitarian Award 
 Walter Mirisch

Referencer 

1983
Kultur i 1983
Trelstrup Skov

Trelstrup Skov (dansk) eller Drelsdorfer Forst (tysk) er et skovområde beliggende sydøst for Østeråen og øst for landsbyen Trelstrup (-Østermark) på gesten i det vestlige Sydslesvig. Skoven strækker sig administrativt over kommunerne Trelstrup (hovedparten), Fjolde (i øst) og Bomsted (i syd) i Nordfrislands kreds i den nordtyske delstat Slesvig-Holsten. Den statsejede skov blev i 1890 anlagt for at stoppe sandflugten, som hærgede gesten mellem Husum og Bredsted. Skovens areal udgør ca. 350 ha sammenhængende skov. Den er en blandingsskov med såvel nåle- som løvskov, som giver en mere stabil skov. Før stormene i 2013/2014, hvor næsten en tredjedel af træerne forsvandt, var der især nåletræer.

Nærliggende landsbyer er Lyngsted, Nordsted og Spinkebøl (Fjolde Sogn i øst), Kolkærhede (i nord i Joldelund Sogn) og Bomstedmark (i Trelstrup Sogn i syd). Lidt syd for Trelstrup Skov ligger skoven Haaks.

Noter 

Skove i Sydslesvig
Mustafo Bafoyev

Mustafo Bafoyev (født 11. oktober 1946 i Ganchkash, Bukhara distriktet, Usbekistan, Rusland) er en usbekisk/russisk komponist, violinist, lærer og dirigent. 

Bafoyev studerede violin og komposition på Tashkent Musikkonservatorium hos bla. Boris Tisjtjenko. Han har skrevet 5 symfonier, orkesterværker, kammermusik, operaer, balletmusik, korværker, sange , og stykker for usbekisk folkemusik orkestre etc. Bafoyev underviste i komposition på Bukhara Pædagogiske Institut, og dirigerede usbekisk tvs folkemusiks instrumentale orkester. Han komponerer i en klaassisk moderne, ekspressiv stil med elementer fra folkloren i sit land. Bafoyev hører til de nulevende ledende komponister fra Usbekistan. Han modtog den usbekiske statspris Abdulla Qodiri (1997).

Udvalgte værker  

 Symfoni nr. 1 "Gazelle" (1979) - for kvindestemme, slagtøj, kor og strygeorkester
 Symfoni nr. 2 "Til minde om Avitsennï" (1984) - for strygeorkester
 Symfoni nr. 3 (1987) - for klaver og orkester
 Symfoni nr. 4 "Mavranahr" (1991) - for orkester
 Symfoni nr. 5 "Holoti Alisher Navoiy" (1991) - for orkester

Eksterne henvisninger
  om Mustafo Bafoyev på www.musicweb-international.com

Komponister fra Rusland
Komponister fra Usbekistan
Dirigenter fra Rusland
Firus Bakhor

Firus Khadsjijevitj Bakhor (  ;   født 19. november 1942 i Dusjanbe, Tadsjikistan, USSR) er en tadsjikisk/russisk komponist og lærer. 

Bakhor studerede komposition privat i sin ungdom hos bla. Edouard Khagagortijan. Han studerede senere på Tashkent Musikkonservatorium  hos Boris Tisjtjenko. Han har skrevet 4 symfonier, orkesterværker, kammermusik etc. Bakhor underviste som lærer i komposition på Tashkent Musikkonservatorium. Han hører til de ledende komponister fra Tadsjikistan.

Udvalgte værker 

 Symfoni nr. 1 (1971, rev.1974-1984) - for orkester
 Symfoni nr. 2 (1976) - for strygeorkester
 Symfoni nr. 3 "Webern-Makom" (1980, rev. 1984) - for orkester 
 Symfoni nr. 4 "Buzurg - til minde om Avicenna" (1980-1981) - for orkester

Eksterne henvisninger 
  om Firuz Bakhor på www. musicweb-international.com

Komponister fra Rusland
Komponister fra Tadsjikistan
Personer fra Dusjanbe